A BIZOTTSÁG 1263/2007/EK RENDELETE
(2007. október 26.)
a 290/2007/EK rendeletnek a 318/2006/EK tanácsi rendelet 29. cikkében említett, a finomítóipar ellátási szükséglete tekintetében történő módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a cukorágazat piacának közös szervezéséről szóló, 2006. február 20-i 318/2006/EK tanácsi rendeletre (1) és különösen annak 40. cikke (2) bekezdésének d) pontjára,
mivel:
(1)
A 318/2006/EK tanácsi rendelet 19. cikkében említett százaléknak a 2007/2008. gazdasági évre történő meghatározásáról szóló, 2007. március 16-i 290/2007/EK bizottsági rendelet (2) a szóban forgó gazdasági év vonatkozásában a kivonható százalékot 13,5 %-ban határozta meg.
(2)
A 290/2007/EK rendelet 2. cikkének (1) bekezdése módosította a cukorfinomító ágazatnak a 318/2006/EK rendelet 29. cikkének (1) és (2) bekezdésében említett szokásos ellátási szükségletét azáltal, hogy arra a kivonható százalékkal azonos mértékű csökkentést alkalmazott, összhangban a 290/2007/EK rendelet elfogadásának időpontjában hatályos változat szerinti 318/2006/EK rendelet 19. cikke (1) bekezdésének második albekezdésével. Az 1260/2007/EK tanácsi rendelettel (3) módosított 318/2006/EK rendelet 19. cikkének rendelkezéseivel összhangban az említett szükségletek nem módosíthatók a kvóta szerinti cukor- vagy izoglükóz-termelést érintő kivonással. Az említett szükségletek csökkentésétől ezért helyénvaló eltekinteni.
(3)
A 290/2007/EK rendeletet ezért ennek megfelelően módosítani kell.
(4)
Az e rendeletben előírt intézkedések összhangban vannak a Cukorpiaci Irányítóbizottság véleményével,
ELFOGADTA EZT A RENDELETET:
1. cikk
A 290/2007/EK rendelet 2. cikkét el kell hagyni.
2. cikk
Ez a rendelet az Európai Unió Hivatalos Lapjában való kihirdetését követő harmadik napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2007. október 26-án.